I januar 2006 holdt deler av stedet på å bli tatt av en storflom i Lauvsneselva, som er regulert. Vannet rant over dammen i Lauvsnesvatnet og fosset ned elva. Et hus ble tatt av flommen og feid på havet og to broer ble ødelagt. Vann- og avløpsnettet ble ødelagt og samfunnshuset holdt på å bli revet ned i elva da skrenten det stod på ble undergravd av elva. Noen personer ble evakuert fra hjemmene sine.